Barbarisme en haat? | Die Vryburger
Ses spogperde van mnr. Willie Basson en sy vrou Petro van Muldersdrift aan die Wes-Rand het in die vroeë oggendure lewend in hul stalle verbrand.
Die vermoede bestaan dat die perdestalle aan die brand gesteek is deur 'n aantal werkers wat voorheen by mnr. Basson gewerk het maar sy diens verlaat het weens loon verskille.
Willie (51) en Petro (49) Basson het agt Boerperde op hul kleinhoewe aangehou.
Willie het Sondag omstreeks 04:30 die oggend besef daar is 'n brand by die perde se stalle.
Net twee perde, die tweejarige Sugar en 'n vierjarige hings, Simon, kon uit hul stalle breek en het die brand oorleef.
"Ons stalkneg het vanoggend vir my gesê dit lyk vir hom of iemand aan albei kante van die stalle vuurgemaak het en sodoende gekeer het dat die perde uit hul stalle kon kom," het 'n geskokte Willie gister gesê.
Willie het onlangs al om die perde se stalle voorbrand gemaak. Die enigste kragprop naby die stalle was ook afgeskakel.
"Ek vermoed iemand het dié ding met opset gedoen om ons seer te maak. Maar watter soort mens doen iets só wreedaardig aan 'n onskuldige dier?
3 thoughts on "Barbarisme en haat?"
Rina August 30, 2012 at 9:18 am
Net barbare kan so iets doen!!
Gert August 30, 2012 at 9:22 am
Waar is die sogenaamde Christelikheid in hierdie handelinge? Barbaars!
Dries du Toit August 30, 2012 at 3:44 pm
Geen mens sal so iets doen nie! Selfs nie eers 'n dier sal dit doen nie. Dit is 'n lewende wese met geen respek vir God se skepping wat tot so 'n gruwelike daad sal oorgaan. Ons as Boerevolk moet kennis neem daarvan en ons paraatheid opskerp. Die moontlikheid is nie uitgesluit dat dit dalk ons voorland is nie!